Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: az 1992. évi II. törvény szerinti részarány-földtulajdonosra,
Paragraph Index: 2757

c) a magánszemély adóját a magánszemély halálára tekintettel az adóhatóság állapította meg, a munkáltató a feltárt adókülönbözetet a feltárás idõpontjában nyilvántartásba veszi és az adókülönbözet összegérõl — a magánszemély adóazonosító számának feltüntetésével — 15 napon belül bejelentést tesz a magánszemély állami adóhatóságának. A munkáltató a feltárt adókülönbözetrõl lehetõsége szerint tájékoztatja a magánszemélyt. A munkáltató a levonni elmulasztott adó után a munkáltatói adómegállapításra elõírt határidõt követõ naptól a nyilvántartásba vétel napjáig saját terhére önellenõrzési pótlékot állapít meg, melyet be kell vallania és meg kell fizetnie. A munkáltató a bejelentési, önellenõrzési pótlék megállapítási, bevallási kötelezettség teljesítésével mentesül az adólevonási kötelezettség megsértésével összefüggõ jogkövetkezmények alól. A bejelentés alapján az adókülönbözetet az állami adóhatóság határozattal írja elõ a magánszemély terhére, illetõleg javára.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes